Арыфметычна-лагічная адзінка

Арыфметычна-лагічная адзінка () — асноўны блок цэнтральнага працэсара, здольны выконваць арыфметычныя, а таксама лагічныя аперацыі з двума ці адным аргументамі.

Тыповая арыфметычна-лагічная адзінка мае два ўваходы для пары аргументаў і адно выйсце для выніку. Выконвае такія аперацыі, як:
 лагічныя аперацыі AND, OR, NOT, XOR,
 складанне,
 бітавае перасоўванне на адзін ці некалькі бітаў,
 часта адыманне, негацыя, складанне з пераносам, дадаванне ці адыманне адзінкі,
 досыць часта множанне і часам дзяленне

Класічныя працэсары маюць адну арыфметычна-лагічную адзінку. Працэсары з суперскалярнай архітэктурай маюць некалькі ALU і могуць выкарыстоўваць іх адначасова для выканання паслядоўных інструкцый.

Катэгорыя:Мікрапрацэсары